पाएं अपने शहर की ताज़ा ख़बरें और फ्री ई-पेपरडाउनलोड करें
विधानसभा हलका पट्टी के अधीन आते गांव शहीद में दो हज़ार रुपए को लेकर एक युवक ने अपने ही दोस्त का कत्ल कर डाला। मृतक की पहचान सुखविंदर सिंह के रूप में हुई है। कत्ल का आरोपी मनदीप सिंह उर्फ दोरी है, जिसे पकड़ने के लिए पुलिस छापेमारी कर रही है। सुखविंदर के भाई फतेह सिंह ने बताया कि उसका भाई सुखविंदर सिंह रात को घर से किसी काम के लिए बाहर गया था।
इसी बीच गांव के लोगों ने उसे बताया कि उसके भाई का उसके दोस्त मनदीप ने कत्ल कर दिया है। लोगों ने बताया कि सुखविंदर से मनदीप दो हजार रुपए उधार मांग रहा था, लेकिन जब सुखविंदर ने उसे पैसे देने से इनकार कर दिया तो उस दोनों में तकरार हो गई। इस दौरान मनदीप ने सुखविंदर पर दात्तर से वार कर दिया, जिससे सुखविंदर घायल हो गया। इसी हालत में उसे आरोपी ने छप्पड़ में फेंक दिया, जिससे उसकी मौत हो गई। उधर थाना सदर पट्टी के एसएचओ हरिंदर सिंह ने लाश को कब्जे में लेकर आरोपी खिलाफ केस दर्ज कर लिया है। आरोपी गिरफ्तारी के लिए छापेमारी शुरू कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn